Albaniako Erresuma (Gheg albanieraz: "Mbretnija Shqiptare", Albaniera estandarra: "Mbretëria Shqiptare") 1928 eta 1939 artean izan zen Albaniako izen ofiziala. Albania monarkia deklaratu zuen Batzar Konstituziogileak, eta Ahmet Bej Zogu lehendakaria Zog I.a errege izendatu zuten. Erresumari laguntza eman zion Italiako erregimen faxistak, eta bi herrialdeek harreman estua mantendu zuten Italiak herrialdea bat-batean inbaditu zuen arte.
1939ko irailean. Zog erbesteratu egin zen, eta ez zuen berriro ikusi bere herrialdea. Albaniako Alderdi Komunista Laboristak herrialdearen kontrola bereganatu zuen Bigarren Mundu Gerraren amaieran, gobernu komunista ezarri zuen eta Zog formalki kargutik kendu zuen.